**Vyhodnotenie činnosti** **Žiackej školskej rady**

**v školskom roku 2020/2021**

V školskom roku 2020/2021 pracovala Žiacka školská rada pri  Základnej škole Andreja Sládkoviča Sliač šiesty rok . Je iniciatívnym a pomocným orgánom vyjadrujúcim záujmy žiakov v oblasti výchovy a vzdelávania. Členovia sú žiaci 4.- 9. ročníka, ktorí boli zvolení priamou voľbou v kmeňovej triede. Činnosť ŽŠR sa riadi podľa štatútu, ktorý bol vypracovaný a schválený členmi na ustanovujúcej schôdzi. Na základe návrhov žiakov bol vypracovaný plán činnosti. Žiacka školská rada zasadá 1x mesačne ( v prípade potreby častejšie).

Žiacka školská rada sa podieľa na organizovaní akcií pre žiakov 3. - 9.ročníka. Počas Týždňa dobrovoľníctva 16. 09. – 25. 09. 2020 každá trieda zrealizovala aktivitu , ktorú si zvolila.

V rámci rámci zbierky BIELA PASTELKA 2020 – Nina Štesková, Alica Diošiová, Vanda Výbošteková vyzbierali od 21.09.- 02.10.2020 sumu 70,50€. Zbierka prebiehala za sprísnených opatrení v rámci školy.

Od 22.10.- 23.10. 2020 sme zorganizovali Súťaž o najkrajšiu tekvicu. Tekvice boli vystavené v C- bloku a žiaci hlasovaním vybrali najkrajšiu tekvicu. Víťazi boli ocenení po príchode do školy.

Ďalšie naplánované aktivity ovplyvnila pandémia COVID – 19, nepodarilo sa nám ich zorganizovať pre zatvorenie školy.

Zbierka Hodina deťom sa uskutočnila online a bola zverejnená na stránke školy od 28.10.2020.

V školskom roku 2020/ 2021 sme sa zapojili po návrate do školy do programu UNICEF - ŠKOLA PRIATEĽSKÁ K DEŤOM.. Koordinátorky zabezpečili vzdelávacie aktivity a žiačky Nina Štesková s Vandou Výboštekovou vytvorili darovaciu výzvu Pomáhate nám pomáhať. Výzva bola zverejnená na stránke školy. Podarilo sa nám vybrať 175 €, prispelo 10 darcov. Škola získala aj v tomto školskom roku titul ŠKOLA PRIATEĽSKÁ K DEŤOM.

Aj v tomto školskom roku prebiehala „Súťaž o najkrajšiu triedu“. Kritériá bodovania

motivovali žiakov k tomu, aby si skrášľovali svoje triedy a dbali na poriadok.

Poradie tried: 1. miesto – 6.B

2. miesto – 5.A

3. miesto – 5.B

4. miesto – 7.A

5. miesto – 8.B

6. miesto – 5.C

7. miesto – 6.A

8. miesto - 8.A

9. miesto - 9.B

10.miesto - 9.A

Víťazné triedy boli odmenené sladkou odmenou.

Koordinátorky sa zúčastnili 8.júna 2021 online webinára k ŽŠR organizovanom YUVENTou. Získali nové informácie a metodické príručky.

Poslaním žiackej školskej rady je aj pomáhať pri riešení priestupkov žiakov voči školskému poriadku,  usmerňovať nevhodné správanie v škole a mimo nej a svojou činnosťou vylepšovať vzájomné vzťahy medzi žiakmi a učiteľmi.

Žiaci jednotlivých tried sa naučili aktívne pracovať a zapájať sa do organizovania

akcií pre svojich spolužiakov. Triedy, ktorým záležalo na čo najlepšom umiestnení v „Súťaži o najkrajšiu triedu“, usmerňovali svojich spolužiakov dodržiavať poriadok v učebniach..

V Sliači 02.07.2021 Mgr. Elena Plichtová

PaedDr.Iveta Novodomská